
Cu privire la cuantificarea creditelor pentru educația medicală continuă
Pornind de la necesitatea perfecţionării calităţii asistenţei medicale acordate populaţiei, implementării metodelor contemporane de dezvoltare profesională, promovării şi realizării obiectivelor politicii naţionale în domeniul sănătăţii, întru perfecţionarea procesului de instruire, evaluare și atestare a medicilor şi farmaciştilor, în temeiul prevederilor punctului 8 al Regulamentului privind organizarea şi funcţionarea Ministerului Sănătăţii, aprobat prin Hotărârea Guvernului nr. 777 din 27 noiembrie 2009, emit următorul ordin:
1. Se aprobă Regulamentul cu privire la cuantificarea creditelor pentru educația medicală continuă (EMC) a medicilor și farmaciștilor (anexa nr. 1).

2. Se aprobă modelul-tip al Cererii de creditare a formelor de EMC (anexa nr. 2).

3. Se aprobă modelul-tip al Certificatului de participare la formele de EMC (anexa nr. 3).
4. Se aprobă modelul-tip al Certificatului de absolvire a formelor de EMC (anexa nr. 4).

5. Furnizorii de EMC vor prezenta în Direcția politici în managementul personalului medical Cererea pentru creditarea formei de EMC, modelul Certificatelor de participare și de absolvire, aprobate prin prezentul ordin. 

6. Şeful Direcţiei politici în managementul personalului medical (dl Nicolae Jelamschi):

1) va asigura monitorizarea şi coordonarea procesului de cuantificare a creditelor pentru EMC;
2) va recepționa de la furnizorii de EMC Cererile de creditare a formelor de EMC și va elabora actul normativ pentru organizarea EMC;

3) va elabora registrele de evidență a Certificatelor de absolvire și de participare, cu aplicarea Seriei, Codului, Numărului și creditelor stabilite.

7. Preşedinţii Comisiilor de atestare vor organiza procesul de evaluare a creditelor de EMC în strictă conformitate cu prevederile Regulamentului aprobat prin prezentul ordin.

8. Conducătorii instituţiilor medico-sanitare publice republicane şi raionale, şefii Direcţiei Sănătăţii a Consiliului Municipal Chişinău, Direcţiei Sănătăţii şi Protecţiei Sociale a Populaţiei UTA Găgăuzia, Secţiei Sănătăţii a Primăriei municipiului Bălţi, medicii şefi ai Centrelor de Sănătate Publică, conducătorii instituţiilor de învăţământ subordonate:

1) vor asigura familiarizarea medicilor şi farmaciştilor din subordine cu prevederile ordinului în cauză;
2) vor aplica măsurile concrete prevăzute de legislaţia în vigoare în scopul motivării medicilor şi farmaciştilor din subordine în perfecţionarea continuă a nivelului de calificare în scopul asigurării calităţii serviciilor medicale prestate populaţiei.
9. Controlul executării ordinului în cauză se atribuie dlui Viorel Soltan, viceministru.
Semnat

Ministru






Andrei USATÎI 
Anexa nr. 1 

 la ordinul Ministerului Sănătăţii

 nr. 58 -p § 1 din 03 mai 2011

REGULAMENTUL

cu privire la cuantificarea creditelor pentru educația medicală continuă
I. Dispoziţii generale

1. Prezentul Regulament cu privire la cuantificarea creditelor pentru educația medicală continuă (în continuare Regulament) este elaborat în conformitate cu prevederile Legii ocrotirii sănătăţii Nr. 411-XIII din 28 martie 1995 (Monitorul Oficial, 22 iunie 1995, nr. 34, p. I, art. 373), Legii cu privire la activitatea farmaceutică (Monitorul Oficial, 15 aprilie 2005, nr. 59-61, art. 200), Legii cu privire la exercitarea profesiunii de medic nr. 264-XVI din 27 octombrie (Monitorul Oficial, 23 decembrie 2005, nr. 172-175 (1771 - 1774), p. I, art. 839), Legii cu privire la drepturile şi responsabilităţile pacientului nr. 263-XVI din 27 octombrie (Monitorul Oficial, 30 decembrie 2005, nr. 176-181 (1775 - 1780), p. I, art. 867), Legii Nr. 10 din  03.02.2009 privind supravegherea de stat a sănătăţii publice, recomandările Consiliului European de Acreditare a Educației Medicale Continue, ordinului Ministerului Sănătății nr. 37-p § 2 din 21 martie 2011, altor acte normative în vigoare şi are drept scop reglementarea organizării procesului de cuantificare a creditelor pentru educația medicală continuă.

2. Educația medicală continuă (în continuare EMC), reprezintă totalitatea activităților planificate de pregătire teoretică și practică întreprinse de medici, farmaciști și lucrători medicali cu studii medii de specialitate în vederea dobândirii sau îmbunătățirii nivelului de cunoștințe, abilităților și atitudinilor profesionale, în scopul creșterii calității actului medical și a nivelului de performanță în domeniul respectiv, în beneficiul asistentei medicale acordate pacientului.

3. Supravegherea activităților de EMC este realizată de Ministerul Sănătății prin

Programele de educație medicală continuă aprobate, elaborate de furnizorii de EMC – instituție sau organizație cu specific educațional medical ce asigură una sau mai multe forme de educație medicală continuă.

4. Furnizorii de EMC în Republica Moldova sunt Universitatea de Stat de Medicină și Farmacie „Nicolae Testemițanu”, Școala de Management în Sănătate Publică, Colegiul Național de Medicină și Farmacie, Centrul de formare profesională a lucrătorilor medicali și farmaceutici cu studii medii, mun. Balți, alte instituții științifice, universități, institute, academii, colegii, școli de sănătate publică, centre de formare profesională din țară și de peste hotare, ce au prevăzut în regulamentul lor de activitate un astfel de rol.

5. Furnizori de EMC pot fi asociațiile medicale profesionale înregistrate în modul stabilit de lege, alte organizații non-guvernamentale, edituri, inclusiv nemedicale, ce acordă servicii educaționale în folosul profesiei medicale și/sau sănătății publice.

6. Nu pot fi furnizori de EMC firmele producătoare de medicamente sau echipamente medicale, alte firme, care urmăresc promovarea produselor sau a intereselor unor sponsori.

II. CRITERII DE CREDITARE

7. Activitățile de EMC sunt cuantificate prin credite.

8. Creditele EMC se acordă prin raportare la orele efective petrecute în activitatea de EMC.
9. Evaluarea creditelor obținute de către medici/farmaciști și lucrătorii medicali cu studii medicii de specialitate se face periodic, la un interval de 5 ani.

10.  Educația medicală continuă obligatorie a medicilor constituie 325 credite care includ 250 credite în cadrul furnizorilor de EMC și 75 credite acordate pentru participare la manifestări științifice, publicări, abonamente.

11. Educația medicală continuă obligatorie a farmaciștilor constituie 200 credite care includ 175 credite EMC în cadrul furnizorilor de EMC și 25 credite EMC acordate pentru participare la manifestări științifice, publicări, abonamente.
12. Educația medicală continuă obligatorie a lucrătorilor medicali cu studii medii constituie 200 credite care includ 150 credite în cadrul furnizorilor de EMC și 50 credite acordate pentru participare la manifestări științifice, publicări, abonamente.
13. Educația medicală continuă obligatorie a farmaciștilor cu studii medii constituie 175 credite care includ 150 credite în cadrul furnizorilor de EMC și 25 credite acordate pentru participare la manifestări științifice, publicări, abonamente.
14. Participarea la activitățile de EMC trebuie să fie preponderent în domeniul de specialitate.

15. Pentru conducătorii instituțiilor medico-sanitare și adjuncții lor se stabilește un număr de 100 credite să fie reprezentat de activități educaționale în domeniul de specialitate și 100 credite în domeniul managementului, comunicării, promovării sănătății, etc., efectuate în cadrul furnizorilor de EMC.

16.  Fiecare medic, farmacist și lucrător medical cu studii medii de specialitate este obligat să participe la programul de EMC și să acumuleze cel puțin numărul de credite stabilit.

17.  Fiecare medic, farmacist și lucrător medical cu studii medii de specialitate este obligat să ducă evidența creditelor proprii acumulate.

III. NORMELE DE CREDITARE 

18.  Manifestările și activitățile cu caracter științific, pentru care lucrătorii medicali și farmaceutici pot obține credite cuprind:

a) manifestări științifice, reprezentate de congrese, conferințe, simpozioane, mese rotunde, ateliere de lucru, sesiuni științifice;

b) publicarea de materiale științifice medicale, respectiv articole, în reviste medicale, capitole de carte, cărți, monografii, tratate, manuale, editare de carte medicală.
19.  Formele de învățământ pentru care lucrătorii medicali și farmaceutici obțin credite cuprind:

a) forme de EMC propriu-zise;

b) studiile postuniversitare de secundariat clinic;

c) studiile postuniversitare de doctorat;

d) studiile postuniversitare de masterat.

20. Instruirea postuniversitară prin secundariat clinic, masterat şi doctorat în ultimii cinci ani se echivalează cu volumul de 325 credite pentru medici și 200 credite pentru farmaciști.

21.  Se creditează stagiile practice, efectuate de lucrătorii medicali peste hotarele Republicii Moldova.

22.  Criteriul general de creditare a manifestărilor științifice este prezența obligatorie pe toată durata de desfășurare a programului de EMC. Nerespectarea acestui criteriu conduce la neacordarea creditelor persoanei respective.

23.  Simpozioanele sau alte manifestări informale, satelite ale unor manifestări științifice majore, nu se creditează separat, suplimentar față de programul de bază, desfășurat între momentele de deschidere și închidere stabilite.

24.  Numărul de credite acordate pentru orice formă de EMC va fi exprimat în numere întregi.

25.  Nu pot fi introduse în calcul creditările obținute pentru participarea la mai multe programe de EMC desfășurate în aceeași perioadă de timp.

26.  Congresul - reuniune națională sau internațională în care delegații sau invitații dezbat probleme majore de ordin științific se creditează cu:

a) 25 credite (pentru o durată de 3 zile și mai mult, cu un regim de cel puțin 6 ore pe zi);

b) 20 credite (pentru o durată mai puțin de 3 zile, cu un regim de cel puțin 6 ore/zi).

27.  Conferința - expunere făcută în public asupra unei teme din domeniul științei, cu intenția de a informa, de a instrui, de a omagia etc. se creditează cu:
a) 20 credite (pentru o durată de 2 zile și mai mult, cu un regim de cel puțin 6

ore pe zi);

b) 15 credite (pentru o durată mai puțin de 2 zile, cu un regim de cel puțin 6 ore/zi).

28.  Simpozionul - discuție organizată, pe baza unor scurte expuneri asupra unei teme științifice de actualitate, purtate de câțiva vorbitori în față și cu participarea publicului se creditează cu 5 credite.

29.  Masa rotundă - dezbatere liberă între specialiști pe o temă dată, se creditează cu 3 credite.

30.  Atelier de lucru – desfășurarea unei anumite activități științifice sau organzatorice, se creditează cu 1 credit.

31.  Participarea la manifestările științifice enumerate în pp. 26 – 30 peste hotarele Republicii Moldova dublează numărul de credite menționate de către organizatori.

32. Pentru participare cu comunicare la manifestările științifice se adaugă ½ din numărul de credite corespunzător manifestării (se rotungește până la următorul număr întreg).

33.  Articole în reviste de specialitate naționale: 25 credite/articol pentru primul autor; 10 credite/articol pentru co-autor (primii 3 coautori). 
34.  Articole de specialitate în alte reviste/mass-media: 5 credite/articol. 
35. Îndrumări metodice de în specialitate: 50 credite/îndrumare metodică. 
36. Capitole de cărți în tratate de specialitate: 150 credite/capitol. 
37.  Carte/monografii medicale: 200 credite. 
38.  Publicațiile de specialitate în străinătate în reviste indexate/cărți în edituri consacrate: x 3.
39.  Punctele 36 - 38 sunt valabile pentru o perioadă de 10 ani.

40.  Abonament anual la revistă de specialitate națională – 3 credite.

41.  Abonament anual la revistă de specialitate internațională – 6 credite.

42. Stagiul practic peste hotarele Republicii Moldova se creditează cu 15 credite pentru fiecare 5 zile lucrătoare (în cazul în care numărul de credite nu este stabilit de către furnizor).
V. DISPOZIȚII FINALE

43. Furnizorii de EMC vor depune Cerere de creditare a formelor de EMC conform anexei nr. 2 a prezentului ordin în Direcția politici în managementul personalului medical nu mai târziu de 10 zile lucrătoare până la desfășurarea cursului de instruire sau evenimentului științific.
44. Furnizorii de EMC cu programe permanente (Universitatea de Stat de Medicină și Farmacie „Nicolae Testemițanu”, Colegiul Național de Medicină și Farmacie, Centrul de formare profesională a lucrătorilor medicali și farmaceutici cu studii medii, mun. Balți) vor depune Cerere pentru creditarea cursurilor de EMC concomitent cu prezentarea spre aprobare a programelor de EMC.

45. Seria, Codul și Numărul Certificatelor de participare la manifestarea științifică sau Certificatelor de absolvire a cursului de instruire va fi eliberat în strictă conformitate cu lista participanților la instruire/eveniment, prezentată de către organizatori, cu excepția certificatelor aprobate pentru EMC în cadrul Universității de Stat de Medicină și Farmacie „Nicolae Testemițanu”, Colegiului Național de Medicină și Farmacie, Centrului de formare profesională a lucrătorilor medicali și farmaceutici cu studii medii, mun. Balți.
Anexa nr. 2 

la ordinul Ministerului Sănătăţii

nr. 58 -p §1 din 03 mai 2011

Modelul-tip

CERERE

de creditare a formelor de EMC

INFORMAȚII GENERALE DESPRE INSTITUȚIA ORIGANIZATOARE

1. Denumirea organizatorului care propune evenimentul educațional

.......................................................................................................................................

..........................................................................................................................................................

2. Coordonatorul programului

Nume.............................................Prenume ...............................................................

Titlu ......................................................................................................................

Adresa:...........................................................................................................................

.......................................................................................................................................

Tel. ...............................Mob.….................... E-mail...............................................

3. Persoana de contact desemnată de organizator (dacă este diferită de coordonatorul de program)

Nume.............................................Prenume ................................................................

Titlu ..............................................................

Adresa:...........................................................................................................................

.......................................................................................................................................

Tel. ...............................Mob.….................... E-mail...............................................

INFORMAȚII PRIVIND EVENIMENTUL EDUCAȚIONAL PROPUS CREDITĂRII

1. Tipul de activitate propus

EMC

Congres

Conferință

Simpozion

Masă rotundă

Atelier de lucru

Altele ................................................................

………………………………………………………………………………………

2. Titlul

.......................................................................................................................................

.......................................................................................................................................

3. Perioada de desfășurare

.......................................................................................................................................

.......................................................................................................................................

4. Locul de desfășurare

.......................................................................................................................................

.......................................................................................................................................

5. Grupul țintă (de menționat specialitatea medicilor cărora li se adresează)

.......................................................................................................................................................................................................................................................................

6. Numărul scontat de participanți

.......................................................................................................................................

7. Programul de instruire (științific) exact (va fi atașat ca anexă)

NB: organizatorul se obligă să informeze Direcția politici în managementul personalului medical privind orice modificări ulterioare survenite în programul educațional

8. Tipul materialelor publicate în legătură cu evenimentul educațional (se vor anexa)

.......................................................................................................................................

.......................................................................................................................................

INFORMAȚII PRIVIND FINANȚAREA EVENIMENTULUI EDUCAȚIONAL

1. Denumirea sponsorilor

.......................................................................................................................................

....................................................................................................................................... ...............................................................................................................................

...............................................................................................................................

...............................................................................................................................

...............................................................................................................................

...............................................................................................................................

...............................................................................................................................

...............................................................................................................................

...............................................................................................................................

...............................................................................................................................

...............................................................................................................................

...............................................................................................................................

2. Alte surse de finanțare (inclusiv buget)
...............................................................................................................................

...............................................................................................................................

...............................................................................................................................

.......................................................................................................................................

.......................................................................................................................................

Declar lipsa oricăror interese comerciale directe ale evenimentului educațional propus pentru creditare.

Data: 






Semnătura:

Anexa nr. 3 

la ordinul Ministerului Sănătăţii

nr. 58 -p §1 din 03 mai 2011

Model-tip

CERTIFICAT DE PARTICIPARE

D-l/D-na dr. Nume şi prenume ……..………………..……………….....................

a participat..............................(forma de EMC) „………(titlul manifestării).................
 ……………………………...................................................................................”

desfăşurat la …………................. (locul desfăşurării)............................................ 

………………………………..……………….........................................................

în perioada (la data)……………………………..………

Manifestarea a fost creditat(ă) cu ……(numărul) ……. credite EMC.

Organizator (principal)





Organizator
(asociat)

ştampilă 







ştampilă

(când este unic)

Seria ....................Cod ….. .........Nr. ………...............din ….......(data eliberării)…...

NB! Pentru formele de EMC furnizate de către USMF „Nicolae Testemițanu”, Colegiul Național de Medicină și Farmacie, Centrul de formare profesională a lucrătorilor medicali și farmaceutici cu studii medii, mun. Balți nu se completează.
Anexa nr. 4 

la ordinul Ministerului Sănătăţii

nr. 58 -p § 1 din 03 mai 2011

Model-tip

CERTIFICAT DE ABSOLVIRE

D-l/D-na dr. Nume şi prenume ……..………………..……………….....................

a absolvit..............................(forma de EMC) „………(titlul cursului)....................

 ……………………………...................................................................................”

desfăşurat la …………................. (locul desfăşurării)............................................ 

………………………………..……………….........................................................

în perioada (la data)……………………………..………

Cursul (atelierul de formare, instruirea) a fost creditat(ă) cu ……(numărul) ……. 

credite EMC.

Organizator (principal)





Organizator
(asociat)

ştampilă 







ştampilă

(când este unic)

Seria ....................Cod ….. .........Nr. ………...............din ….......(data eliberării)…...

NB! Pentru formele de EMC furnizate de către USMF „Nicolae Testemițanu”, Colegiul Național de Medicină și Farmacie, Centrul de formare profesională a lucrătorilor medicali și farmaceutici cu studii medii, mun. Balți nu se completează.

